DECRETO DE APROBACIÓN DAS BASES REGULADORAS QUE REXERÁN A CONVOCATORIA PARA A AUTORIZACIÓN DE INSTALACIÓNS DE POSTOS DE VENDA AMBULANTE NA ROMARÍA DE SAN COSME E SAN DAMIÁN 2018 DE BAIONA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 31/08/2018)

Que con motivo da celebración na nosa Vila da Romaría de San Cosme e San Damián 2018, os vindeiros días 25 e 26 de setembro de 2018, esta alcaldía-presidencia: PRIMEIRO: Aprobar as bases reguladoras xunto cos anexos I, II para a autorización da instalación e postos de venda ambulante na Romaría de San Cosme e San Damián 2018 que din textualmente: As presentes bases teñen por obxecto fixar os criterios que rexen a autorización e instalación dos postos temporais de venda en espazos de uso público municipais destinados a venda de produtos autorizados para a Romaría de San Cosme e San Damián 2018 e que se rexen pola lei 13/2010 de 17 de decembro, de Comercio Interior de Galicia e pola ordenanza fiscal nº 17, reguladora da taxa por ocupación de dominio público con postos, barracas, casetas de venda e espectáculos ou atraccións ambulantes no concello de Baiona Para establecer a taxa a liquidar se aplicará a ordenanza fiscal nº 17 do concello de Baiona que resumimos no seguinte cadro: As datas da celebración da Romaría de San Cosme e San Damián 2018, serán o martes 25 e mércores 26 de setembro de 2018. O horario autorizado será dende as 10:00h da mañá ata ás 22:00h da noite durante os dous días, debendo retirarse a instalación da vía pública unha vez remate a Romaría. A Concelleira de Cultura no uso das súas facultades atribuídas nas disposicións aplicable na materia e cando concorran circunstancias de interese público debidamente motivadas que o fagan aconsellable, poderá tanto ampliar como limitar o período de ocupación indicado nas presentes bases. Os solicitantes deberán cumprir os seguintes requisitos: 1.- As solicitudes deberán presentarse do 13 ao 21 de setembro de 2018 por rexistro de entrada do Concello en horario de 9:00-14:00h, ou pola Sede Electrónica. Máis información: 2.- As persoas interesadas en obter autorización para a instalación dos postos de venda na Romaría de San Cosme e San Damián 2018 deberán presentar a solicitude oficial por rexistro de entrada no concello segundo modelo recollido no Anexo I, e acompañando a seguinte documentación: 3.- Non obstante, unha vez rematado prazo de presentación de instancias, con carácter extraordinario e dada as peculiaridades da Romaría de San Cosme e San Damián poderanse admitir as solicitudes xunto coa declaración xurada cuberta o mesmo día da celebración da Romaría que entregarase ao persoal municipal que outorgará o espazo, previo pago da taxa correspondente. Unicamente admitirase unha solicitude por persoa. Permítese exclusivamente a venda de produtos procedentes do campo como mel, noces, froita, velas, produtos ecolóxicos, cosméticos, garapiñadas, algodón de sucre, rosquillas, embutidos, artesanía feita a mán (bisutería, coiro, barro, corda, gomaeva, tea, madeira, ferro e metal), antigallas, plantas, etc. Os postos se axustarán ao disposto nas regulamentacións técnico sanitarias específicas e ademais normativa reguladora aplicable. En todo caso deberán reunir as debidas condicións de estabilidade e seguridade sen que polas súas características ou modo de instalación poidan supor un risco para os usuarios, os viandantes e para os bens públicos ou privados. Os postos de venda situaranse no entorno da praza de Santa Liberata e na rúa Marqués de Quintanar ata a Glorieta de Colón. A rúa Marqués de Quintanar cortarase ao tráfico rodado dende o martes 25 de setembro a primeira hora da mañá ata o mércores 26 de setembro a última hora da noite. Rematado o prazo de instancias o día 21 de setembro de 2018 ás 12:00 horas procederase a concesión das autorizacións dos postos da Romaría de San Cosme e San Damián que publicarase na páxina web do Concello. No suposto previsto no apartado terceiro da cláusula cuarta, a licenza ou autorización de venda será substituída polo recibo de pago da taxa correspondente que realizarse os propios dia da Romaría. Dito recibo indicará o nome e os apelidos do adxudicatario así como o detalle do produto que se porá a venda, m2 de ocupación e a taxa a abonar. O pago da taxa e a obtención do recibo correspondente realizarase na propia Romaría por persoal autorizado do Concello de Baiona habilitado para tal efecto. A persoa titular da autorización deberá ter exposta ao públioa e para as autoridades que realicen actuacións inspectoras os seguintes documentos: As autorizacións concédense para os días 25 e 26 de setembro de 2018. Así o decreta, manda e asina o Sr. Alcalde-Presidente en Baiona. Documento asinado dixitalmente no seu marxe.